**เอกสารและหลักฐานแสดงสิทธิ์เข้าร่วมประชุมสามัญผู้ถือหุ้น ครั้งที่ 36**

**ของบริษัท ไทยโพลีอะคริลิค จำกัด (มหาชน**)

การลงทะเบียนผู้เข้าร่วมประชุมสามัญผู้ถือหุ้นครั้งที่ 36 ของบริษัท ไทยโพลีอะคริลิค จำกัด (มหาชน) เพื่อความสะดวกในการลงทะเบียน ผู้ถือหุ้นและผู้รับมอบฉันทะที่จะมาประชุมโปรดนำหนังสือนัดประชุม ใบลงทะเบียน และหนังสือมอบฉันทะมาด้วย

1. การเข้าประชุมด้วยตนเอง
   1. ให้แสดงบัตรประจำตัวประชาชน บัตรประจำตัวข้าราชการ หรือหนังสือเดินทาง (กรณีผู้ถือหุ้นเป็นชาวต่างประเทศ) เพื่อลงทะเบียน
   2. ในกรณีมีการแก้ไขชื่อ-นามสกุล ให้แสดงหลักฐานรับรองการเปลี่ยนแปลงดังกล่าวด้วย
2. การมอบฉันทะ
   1. ผู้ถือหุ้นที่มอบฉันทะจะต้องมอบฉันทะ ให้ผู้รับมอบฉันทะเพียงรายเดียวเป็นผู้รับมอบฉันทะ เข้าร่วมประชุมและออกเสียงลงคะแนนตามแบบหนังสือมอบฉันทะ ที่แนบมาพร้อมนี้
   2. ผู้มอบฉันทะอาจแสดงความประสงค์ที่จะออกเสียงลงคะแนนแยกได้ในแต่ละวาระของการประชุมว่า เห็นด้วย / ไม่เห็นด้วย หรือ งดออกเสียง โดยกำหนดไว้ในหนังสือมอบฉันทะ เพื่อให้ผู้รับมอบฉันทะออกเสียงลงคะแนนตามความประสงค์ของผู้มอบฉันทะ
   3. ให้ผู้รับมอบฉันทะส่งหนังสือมอบฉันทะไว้ต่อประธานที่ประชุม และ/หรือผู้ที่ได้รับมอบหมายจากประธานก่อนเวลาประชุม โดยกรอกข้อมูลและลงลายมือชื่อให้ครบถ้วน หากมีการแก้ไข หรือขีดลบข้อความที่สำคัญ ผู้มอบฉันทะต้องลงนามกำกับไว้ทุกแห่ง หนังสือมอบฉันทะต้องติดอากรแสตมป์ 20 บาท

ทั้งนี้ บริษัทได้อำนวยความสะดวกในการติดอากรแสตมป์ให้แก่ผู้รับมอบฉันทะที่มาลงทะเบียนเข้าร่วมประชุม

* 1. การมอบฉันทะ ผู้รับมอบฉันทะควรมาลงทะเบียนเมื่อเริ่มเปิดลงทะเบียนเพื่อให้ผู้ตรวจสอบเอกสารมีเวลาเพียงพอในการตรวจสอบเอกสารการมอบฉันทะนั้น

**เอกสารที่ต้องใช้ประกอบการมอบฉันทะ**

1. กรณีผู้มอบฉันทะเป็นบุคคลธรรมดา

* ผู้มอบฉันทะจะต้องจัดส่งสำเนาบัตรประชาชน หรือบัตรประจำตัวข้าราชการ หรือสำเนาหนังสือเดินทาง (ในกรณีผู้มอบฉันทะเป็นชาวต่างประเทศ) พร้อมลงนามรับรองสำเนาถูกต้องโดยผู้มอบฉันทะ
* ผู้รับมอบฉันทะต้องแสดงบัตรประจำตัวประชาชน หรือบัตรประจำตัวข้าราชการ (ฉบับจริง) หรือ หนังสือเดินทางฉบับจริง (ในกรณีผู้รับมอบฉันทะเป็นชาวต่างประเทศ) เพื่อลงทะเบียน

1. กรณีผู้มอบฉันทะเป็นนิติบุคคล

* ผู้มอบฉันทะจะต้องจัดส่งหนังสือมอบฉันทะซึ่งลงนามโดยผู้มีอำนาจลงนามผูกพันนิติบุคคลตามหนังสือรับรองนิติบุคคล ซึ่งออกให้โดยกระทรวงพาณิชย์ หรือหน่วยงานที่เกี่ยวข้องไม่เกิน 30 วัน พร้อมประทับตราสำคัญของนิติบุคคล (ถ้ามี)
* กรณีผู้มอบฉันทะเป็น นิติบุคคลที่จดทะเบียนในประเทศไทย ให้ส่งสำเนาหนังสือรับรองนิติบุคคล ซึ่งออกให้โดยกระทรวงพาณิชย์ หรือหน่วยงานที่เกี่ยวข้องไม่เกิน 30 วัน ซึ่งรับรองสำเนาถูกต้อง โดยผู้มีอำนาจลงนามผูกพันนิติบุคคลนั้น พร้อมประทับตราสำคัญของนิติบุคคล (ถ้ามี)
* กรณีผู้มอบฉันทะเป็นนิติบุคคลที่จดทะเบียนในต่างประเทศ ให้ส่งสำเนาหนังสือรับรองการเป็นนิติบุคคล ซึ่งออกโดยหน่วยราชการที่มีอำนาจของประเทศที่นิติบุคคลนั้นตั้งอยู่ หนังสือรับรองการเป็นนิติบุคคลดังกล่าวจะต้องผ่านการรับรองจากโนตารีพับบลิค หรือหน่วยราชการที่มีอำนาจไม่เกิน 3 เดือน
* สำหรับนิติบุคคลต่างประเทศ เอกสารใดที่มิได้มีต้นฉบับเป็นภาษาอังกฤษ จะต้องจัดทำคำแปลเป็นภาษาอังกฤษแนบมาพร้อมกันด้วย และให้ผู้มีอำนาจลงนามผูกพันนิติบุคคลนั้น ลงนามรับรองความถูกต้องของคำแปล
* ผู้รับมอบฉันทะต้องแสดงบัตรประจำตัวประชาชนหรือบัตรประจำตัวข้าราชการ (ฉบับจริง) หรือหนังสือเดินทางฉบับจริง (ในกรณีผู้รับมอบฉันทะเป็นชาวต่างประเทศ) เพื่อลงทะเบียน

**ผู้ถือหุ้น หรือผู้รับมอบฉันทะสามารถลงทะเบียนและยื่นเอกสารหรือหลักฐาน เพื่อการตรวจสอบ ณ สถานที่ประชุมได้ตั้งแต่เวลา 09.00 น. จนถึงเวลา 10.00 น. ของวันที่ 23 เมษายน 2563**